OpenLLM-France/wikimedia huggingface dataset:
# Styx (satelitea)

Styx edo Estigia (S/2012 P 1 eta S/2012 (134340) 1 behin-behineko izenak jaso zituena, P5 bezala ere ezagutzen dena) Pluton planeta nanoaren satelite natural txiki bat da eta bere aurkikuntza 2012ko uztailaren 11ean atera zen argitara, Mark R. Showalterren eskutik.
Egiaztatua izan den Plutonen bostgarren satelitea da, lehena Karonte izan zen 1978an, jarraian aurkitu ziren Nix (2005), Hidra (2005) eta Kerberos (2011). Denek ere Plutonen sateliteen sistema osatzen dute.

## Aurkikuntza

Hubble espazio-teleskopioak Wide Field Camera 3 (angelu-handiko kamera 3) tresnaren bidez atera zituen argazkiak aztertertzeko metodo bat erabiliz egin zen satelitearen aurkikuntza. Azterketa hau 2012ko ekainaren 26 eta uztailaren 9 egunen artean egin zen.
Aurkikuntza hau New Horizons zunda Plutonera iritsi baino lehenago egin zen, izan ere, 2015ean iritsi zen planeta nanoa bisitatzera. Zunda hau leku hauetara iritsi zenean, hainbat ikerketa egin eta satelite-sistemaren inguruko xehetasun gehiago jakin ziren. Aurkikuntza egin zuen taldea SETI institutuko Mark R. Showalterrek, Johns Hopkins Unibertsitateko H.A. Weaverrek eta Hego-Mendebaldeko Ikerketa Institutuko S.A. Stern, A.J. Steffl, eta M.W. Buiek osatu zuten.

## Ezaugarriak

Styx sateliteak 10 eta 25 km arteko diametro bat duela uste da, zifra hau gorputzak duen itxurazko magnitudea (27 ± 0.3) eta goialdeko albedoa (0.35) zein behealdekoa (0.04) erabiliz lortzen da. Bestalde, gorputzak 20.2 ± 0.1 eguneko orbita-periodoa du eta Pluton-Karonte sistemaren orbita-periodoarekiko 1:3 erresonantzian kokaturik dago.

## Jatorria

Gaur egun, Plutonen sateliteen sistemaren sorrera eta beraz, Styxena azaltzeko orduan indar gehien duen teoriaren arabera, Plutonek Kuiper gerrikoko beste gorputz handi batekin talka egin zuen. Talka honek, Plutonen inguruan hautsezko eraztun-sistema bat sortu zuen eta beranduago, bertatik satelite hauek sortu ziren.

###### Sorrera pausoz pauso

Lehenik, Kuiper gerrikoko objektu bat (KBO) Plutonengana hurbiltzen da, honek grabitazio indarraren eraginez, planeta nanoaren aurka talka egin eta irudian ikus dezakegun bezala, Pluton desitxuratu eta planetaren materia sakabanatu egiten du espazioan zehar. Materia honek laugarren pausuan, planeta nanoaren inguruan eraztun-sistema bat osatzen duela antzematen dugu, eta materia hau batuz Karonte satelite handia sortzen hasi dela ere ikusten da. Azkenik, bostgarren pausuan Plutonek berriz ere itxura biribila hartu du Karonterekin batera. Aipatzekoa da, irudian ikusten ez diren arren, Nix, Hidra, Kerberos eta Styx sateliteak ere hautsezko eraztunetik sortu zirela.

## Ikus, gainera

* Pluton
* Plutonen sateliteak
* Kuiper gerrikoa
* Transneptunotar objektuak

## Kanpo estekak

* Datuak: Q105713
* Multimedia: Styx (moon) / Q105713
# Stálky

Stálky Txekiar Errepublikako udalerri bat da. 122 biztanle ditu eta 12,14 kilometro koadroko azalera. Znojmoko barrutian dago.

## Kanpo estekak

* Datuak: Q1823131
* Multimedia: Stálky / Q1823131
# Stâlpeni

Stâlpeni Errumaniako udalerri bat da, Argeș konderrian. 4.418 biztanle ditu, 36,25 kilometro koadroko azaleran banatuta.

## Herriak

Udalerrian honako herriak daude:
Stâlpeni $^{(en)}$ Dealu Frumos $^{(en)}$ Livezeni $^{(en)}$ Ogrezea $^{(en)}$ Oprești $^{(en)}$ Pițigaia $^{(en)}$ Rădești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2486575
# Stephanie de Zorzi

Stephanie Ysabel de Zorzi Landaeta (Turmero, Venezuela, 1993ko uztailaren 20a) italo-euskal jatorriko modelo venezuelarra da. Miss Venezuelan parte hartu zuen eta baita Miss Earth lehiaketan ere.
* Datuak: Q16236014
* Multimedia: Stephanie de Zorzi / Q16236014
# Stephanita

Stephanita sulfuro motako minerala da.

## Ezaugarriak

Stephanita sulfuro mineralaren formula kimikoa hau da: ${\ce {Ag5SbS4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Stephanite: Mineral information, data and localities.» www.mindat.org (Noiz kontsultatua: 12-05-2019).
# Stephanie Sinclair

Stephanie Sinclair (Miami, Florida, 1973) fotokazetari eta giza eskubideen defendatzaile estatubatuarra da.

## Biografia
### Gaztaroa eta ikasketak

Stephanie Sinclair 1973an jaio zen, Miamin. Kazetaritzan lizentziatua (bachelor), argazkilaritza artistikoan espezializatua Floridako Unibertsitatean, 1998an. Ikasten ari zen bitartean, praktikak egin zituen kazeta hauetan: Miami Herald, Arizona Republic, St. Petersburg Times eta Detroit Free Press. 1993an, Parisko Sorbona Unibertsitatean ikasi zuen. Photobetty.com ataria sortu zuen, 1999an.

### Kazetaritza-ibilbidea

Stephanie Sinclairrek Chicago Tribunen ekin zion bere ibilbideari, non, 2000n, aireko industriaren arazoei buruzko ikerketan parte hartu baitzuen; egunkariak Pulitzer saria irabazi zuen lan horri esker. Gero, Irakera bidali zuten, gerraren hasiera estaltzeko. Irakera itzuli zen Beiruten (Libano) kokatu baino lehen, non kazetari independente gisa aritu baitzen sei urtez. Hainbat kazeta handitan kolaboratu zuen erregularki, hala nola, National Geographic, The New York Times Magazine, Time, Newsweek, Stern, Geo eta Marie Claire.
VII. agentzian kolaboratzaile 2008tik, eskubide osoko kide izendatu zuten 2009an.

### Too young to wed (ezkontzeko gazteegia)

2012an, Stephanie Sinclairrek Too young to wed GKEa sortu zuen, neskatoen eskubideak defendatzeko. Tailerrak antolatzen ditu, eta argazki-kamerak jartzen nesken eskura, haien historiak parteka ditzaten.

## Goraipamenak

* Visa d’or, Magazine kategorian - Visa pour l’image
** 2004: Auto-immolation des femmes en Afghanistan –Corbis
** 2010: Polygamie aux États-Unis – Agence VII agentziak National Geographic eta The New York Times Magazine kazetentzat
** 2012: Ces petites filles que l’on marie – Agence VII agentziak National Geographic Magazine kazetarentzat
* 2019: Prix Erich-Salomon

## Erreferentziak

* ↑ CJC Alumna Receives Prestigious Photojournalism Award. ..
* 1 2 Stephanie Sinclair Joins VII Agency. 11 mai 2019..
* 1 2 Stephanie Sinclair, photographe engagée contre les mariages forcés. 2017-06-27..
* ↑ Photographer Stephanie Sinclair Biography -. 2016-04-25..
* ↑ Exposition "Too Young To Wed" de la photographe américaine Stephanie Sinclair. ..
* ↑ Stéphanie Sinclair inaugure l’Arche du Photojournalisme - Le Monde de la Photo. ..
* ↑ Visa d’or (Magazine / Paris Match News / Presse Quotidienne). ..
* ↑ Phillip J. Bösel. (11 mai 2019). Dr.-Erich-Salomon-Preis der DGPh an Stephanie Sinclair. ..

## Ikus, gainera

* Gerra
* Kazetaritza
* Fotokazetaria

## Kanpo estekak

* Too Young to Wed GKEren gune ofiziala
* Datuak: Q16214629
* Multimedia: Stephanie Sinclair / Q16214629
# Stephanie Brunner

Stephanie Brunner (Schwaz, Tirol, Austria, 1994ko otsailaren 20a - ) eslalom eta eslalom erraldoiko modalitatean aritzen den eskiatzaile austriarra da.
Ibilbide oparoa izan du. Junior mailako eski txapelketa mundialean 3 domina eskuratu zituen, 2013an urrezkoa Eslalom modalitatean, 2015an, berriz 2 domina eskuratu zituen, biak zilarrezkoak, bata Eslalom erraldoian eta bestea taldekako sailkapenean. 2018ko Neguko Olinpiar Jokoetan parte hartu zuen eta domina bat eskuratu zuen. Munduko txapelketara joan zen 2017an, 4 aldiz joan zen 2016-2019ra bitartean. Bertan podium bat lortu zuen. Joko olinpikoetan, zilarrezko domina eskuratu zuen 2018an taldekako modalitatean.
Bere dominen artean profesional modura bi podio ditu eta 5 aldiz eskuratu du lehenengo bosten artean izatea.

## Kanpo estekak

* Datuak: Q3973142
* Multimedia: Stephanie Brunner / Q3973142
# Stephanie Labbé

Stephanie Lynn Marie Labbé, (Edmonton (Kanada), 1986ko urriaren 10a), futbolean aritzen den kirolari kanadarra da.
2016ko Udako Olinpiar Jokoetan (Rio de Janeiro), esku hartu, eta brontzezko domina eskuratu zuen; 2020ko Udako Olinpiar Jokoetan, (Tokio), berriz, urrezko domina eskuratu zuen; bietan futbolean eta Kanada ordezkatuz. Tokion, Suediako taldearen (zilarrezko domina) eta AEBko taldearen (bronzezko domina) aurretik sailkatu zen Kanadako taldea.
Tokion, honako hauek osatzen zuten Mexikoko taldea: Stephanie Labbé, Allysha Chapman, Kadeisha Buchanan, Shelina Zadorsky, Quinn, Deanne Rose, Julia Grosso, Jayde Riviere, Adriana Leon, Ashley Lawrence, Desiree Scott, Christine Sinclair, Évelyne Viens, Vanessa Gilles, Nichelle Prince, Janine Beckie, Jessie Fleming, Kailen Sheridan, Jordyn Huitema, Sophie Schmidt, Gabrielle Carle eta Erin McLeodek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | Futbola, emakumezkoa. |
| 2020 | Tokio Japonia | 01 ! | Futbola, emakumezkoa. |

## Erreferentziak

* ↑ «Stephanie Lynn Marie Labbé» olympedia.org (Ingelesez)
* ↑ «Stephanie Lynn Marie Labbé» olympics.com (Gaztelaniaz)

## Kanpo estekak

* Datuak: Q437685
* Multimedia: Stephanie Labbé / Q437685
# Stephanie Mawuli

Stephanie Mawuli (Toyohashi, 1998ko azaroaren 25a) saskibaloi jokalari da. Japonia ordezkatu zuen 2020ko Udako Olinpiar Jokoetan.

## Erreferentziak

* ↑ Stephanie MAWULI
* ↑ Stephanie Mawuli

## Kanpo estekak

* Datuak: Q52319839
* Multimedia: Stephanie Mawuli / Q52319839
# Stephanie Rovetti

Stephanie Rovetti (AEB, 1991ko urriaren 2a) estatubatuar errugbi jokalaria da, zazpiko errugbi modalitatean jarduten duena. 2018an egin zuen debuta AEBrekin. Rovetti saskibaloi jokalaria zen unibertsitatean, eta 24 urterekin hasi zen errugbian jokatzen, NCAAko saskibaloirako bere hautagarritasuna gainditu eta gero.
2024ko Parisko Udako Olinpiar jokoetan zazpiko errugbian brontzezko domina jaso zuen taldean egon zen.

## Bizitza

Rovetti Renoko Bigarren Hezkuntzan izan zen eta 2010ean graduatu zen. Bigarren hezkuntza amaitu ostean, BYUn graduatu zen B.S. osasun publikoan 2014an Kaliforniako Fresno Estatu Unibertsitatean. 2016an Administrazio Publikoan MPA batekin. San Diegoko Unibertsitateko saskibaloi taldeko Operazio zuzendaria da.

## Olinpiar Jokoak

2024ko Udako Olinpiar jokoetan Parisen hirugarren postua lortzeko Australiaren aurka jokatu zuten uztailaren 30ean eta 14-12 irabazi zuen AEBk. Brontzezko domina irabazi zuen taldea osatu zuten jokariak hauexek izan ziren: Alev Kelter, Lauren Doyle, Kayla Canett, Kristi Kirshe, Ilona Maher, Ariana Ramsey, Naya Tapper, Alena Olsen, Alex Sedrick, Sammy Sullivan, Sarah Levy, Stephanie Rovetti, Kristen Thomas eta Nicole Heavirland.
Udako Olinpiar Jokoak :
| Urtea | Lekua | Domina | Proba |
| 2024 | Paris  Frantzia | 03 ! | Zazpiko-errugbia emakumeak |

## Erreferentziak

* ↑ Stephanie Rovetti. USA Rugby.
* ↑ Stephanie Rovetti. Team USA.
* ↑ ISSN https://olympics.com/es/paris-2024/calendario/rugby-7/femenino?day=undefined..
* ↑ (Ingelesez) «2024 Olympics: U.S. women's rugby sevens wins first bronze medal, stunning Australia with try as clock expires» CBSSports.com 2024-07-30.
* ↑ Stephanie Rovetti. USD Toros.
* ↑ (Gaztelaniaz) «| EL MUNDO» ELMUNDO 2024-07-30 (Noiz kontsultatua: 2024-08-19).
* ↑ (Ingelesez) Cahill, Calder. (2022-09-11). «USA Women's Sevens fall just short of bronze at Rugby World Cup Sevens 2022» eagles.rugby (Noiz kontsultatua: 2024-08-20).

## Kanpo estekak

* Profila USA Rugbyn
* Datuak: Q106088737
# Stephanie Gilmore

Stephanie Louise Gilmore (Murwillumbah, Hegoaldeko Gales Berria, 1988ko urtarrilaren 29a) australiar surflaria da. ASPko Munduko Surf Txapelketa zortzi aldiz irabazi du (2007, 2008, 2009, 2010, 2012, 2014, 2018 eta 2022).
* Datuak: Q435974
* Multimedia: Stephanie Gilmore / Q435974
# Sitapur barrutia

Sitapur barrutia Indiako barruti bat da, Lucknow dibisioan, Uttar Pradesh estatuan. 4.483.992 biztanle ditu 5.743 kilometro koadrotan.

## Mugakideak

Honako barrutiekin egiten du muga:
Hardoi barrutia Barabanki barrutia Bahraich barrutia Lucknow barrutia

## Ikus, gainera

* Uttar Pradesh

## Kanpo estekak

* Datuak: Q1812539
* Multimedia: Sitapur district / Q1812539
# Sitar

Sitarra (urdueraz:ستار, hindiz: सितार, bengaleraz: সেতার, pertsieraz: سی‌تار ), India eta Pakistango musika-tresna da. Gitarra, lauda edo banjoa bezalako hari instrumentu bat da, baina giderra luzeagoa du. Haren soinu metalikoa eta glissandoengatik nabari da.
Musika-tresna moldakorra da, soinu metaliko, gozo eta argia duena, ragen bilakaera geldoa adierazi eta interpretazio bertutetsua burutzeko balio duena.
Indian nahiz Pakistanen girotutako filmetako soinu bandetan ohikoa da.

## Kanpo estekak

* Datuak: Q229205
* Multimedia: Sitars / Q229205
# Sitcom

Sitcom (situation comedy, eusk.: 'egoera-komedia', esapidearen laburdura) pertsonaia berak leku beretan dituen atalaz osaturiko umorezko telesaila da, zuzenean grabaturik edo potoko barreak dituena. Estatu Batuetan 1960ko hamarkadan zabaldu ondoren, generoak berebiziko arrakasta izan eta izaten du.
Lehendabizikoa 1947ko Pinwright's Progress britainiar telesaila izan zen. XXI. mendean hainbat telesaila arrakastatsu genero honetakoak izan ziren, tartean Seinfeld, Friends, How I Met Your Mother, Two And A Half Men edo The Big Bang Theory.

## Erreferentziak

* ↑ Berria. Sitcom. in: Estilo Liburua..
* ↑ «Bill Cosby may return to TV in family sitcom» USA Today 2014/01/22.
* ↑ Lewisohn, Mark. (2003). Radio Times Guide to TV Comedy. BBC Worldwide Ltd.

## Kanpo estekak

* Datuak: Q170238
# Sitamarhi barrutia

Sitamarhi barrutia Indiako barruti bat da, Tirhut dibisioan, Bihar estatuan. 3.423.574 biztanle ditu 2.294 kilometro koadrotan.

## Mugakideak

Honako barrutiekin egiten du muga:
Sheohar barrutia Madhubani barrutia

## Ikus, gainera

* Bihar

## Kanpo estekak

* Datuak: Q100144
# Sitana

Sitana Agamidae familiako narrasti genero bat da. Asiako hegoaldean bizi dira.

## Espezieak

* Sitana fusca Schleich & Kästle, 1998
* Sitana ponticeriana Cuvier, 1829
* Sitana schleichi Anders & Kästle, 2002
* Sitana sivalensis Schleich, Kästle & Shah, 1998

## Kanpo estekak

* Datuak: Q2703958
* Multimedia: Sitana / Q2703958
* Espezieak: Sitana
# Sitges

Sitges Kataluniako udalerri bat da, Garraf eskualdean eta Bartzelonako probintzian kokatua.
2009ko urtarrilaren 1eko erroldaren arabera 27.668 biztanle zituen. 43,85 km²-ko azalera du.

## Zinema

Urtero, urriaren hasieran, Sitgeseko Zinemaldia antolatu ohi da, zeina fantasia eta beldurrezko zinemako filmen erakusleku garrantzitsua baita.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 3.235 | 3.297 | 3.769 | 6.583 | 7.574 | 8.657 | 10.632 | 11.467 | 11.844 | 13.109 | 19.893 | 27.668 |

## Iruditegia

* Sant Sebastià hondartza.
* Udaletxearen enparantza.
* Eliza.
* Kirol portua.

## Ikus, gainera

* Sitgeseko Zinemaldia
* Bartzelonako udalerrien zerrenda
* Costa del Garraf

## Kanpo estekak

* Sitgeseko udal webgunea (Katalanez)(Gaztelaniaz)(Ingelesez)
* Sitges Turismoaren webgune ofiziala
* Datuak: Q15551
* Multimedia: Sitges / Q15551
# Song dinastia

Song dinastia Txinan 960tik 1279ra agintean egon zen dinastia da.
960an Iparraldeko Zhou dinastiako Zhao Kuangyin militarrak Song dinastia sortu zuen Tang dinastiaren ondoren egon ziren bost dinastien ondorengo moduan. Kaifengen ezarri zuen hiriburua eta hegoaldeko hainbat erreinu konkistatu zituen Txinak Tang dinastiarekin izan zuen boterearen parte bat berreskuratuz. Komertzioa izugarri hasi zen eta diruaren erabilera normalizatu. Dinastia honen agintean khitan, tangut eta yurchen herriek euren estatuak sortu zituzten iparraldean. Azkeneko herri honek 1127an Song dinastia hegoaldera mugiarazi zuen. Hiru herri hauek txinatarren dinastia eredua ezarri zutenez txinatar historialarientzat dinastien zerrendatan agertzen dira.
1127tik 1279ra Hegoaldeko Song erresuma sortu zen, iparraldetik ihes egitean. Hiriburua Hangzhoun jarri zen. Inoiz ez zuten lortu iparraldea bereganatzea.
Txinaren batasuna 1279an gertatu zen, baina mongoliarrek bai iparraldea bai hegoaldea konkistatu zutelako.

## Ikus, gainera

* Txinako historia

## Kanpo estekak

* Datuak: Q7462
* Multimedia: Song Dynasty / Q7462
# Stephen Nedoroscik

Stephen John Nedoroscik (1998ko urriaren 28a) gimnasta artistiko estatubatuarra da. Zaldi arkudunean aditua, bi aldiz olinpiar domina lortu duena da, 2021eko munduko txapelduna —ekitaldia irabazten duen lehen estatubatuarra eta bakarra— bi aldiz munduko kopako txapelduna, EE.UU-ko txapeldun nazionala lau aldiz, eta NCAAko txapeldun nazionala bi aldiz aparatu guztietan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Taldeka |
| 2024 | Paris | 03 ! | Zaldi arkuduna |
| Munduko Txapelketak ||||
| Urtea | Lekua | Domina | Proba |
| 2021 | Kitakyushu | 01 ! | Zaldi arkuduna |

## Erreferentziak

* ↑ «NEDOROSCIK Stephen» Paris 2024 Olympics.
# Stephen Schneider (aktorea)

Stephen Schneider (Sharon, Massachusetts, 1980ko abuztuaren 9a) Ameriketako Estatu Batuetako aktore, idazle eta enpresaria da. Judua da. Bere film ezagunenak Broad City, non Jeremy Santosen papera egiten zuen, eta Bumblebee non koprotagonistaren papera egin zuen. Jenn Proske aktorearekin ezkonduta dago.

## Lanak
### Filmak

| Urtea | Izenburua | Pertsonaia | Oharrak |
| 2005 | The Adventures of Slater's Friend | Slater | Film laburra |
| 2007 | The Back of Her Head | Stephen | Film laburra |
| 2007 | Puberty: The Movie | |
| 2009 | 2012: Supernova | James Moto kapitaina | |
| 2010 | Mystery: America | Rupert Chamberlain | Film laburra |
| 2010 | The Etiquette Ninjas | |
| 2010 | Razors in the Candy | | Film laburra |
| 2011 | The Funniest Movie Ever... Just Kidding | Steve Deeds | |
| 2012 | Relativity | Jerry | |
| 2013 | Bert and Arnie's Guide to Friendship | Arnie | |
| 2018 | The Chair | | Film laburra |
| 2018 | Bumblebee | Ron | |
| 2020 | Breaking Them Up | Phil |

### Telebistarako lanak

| Urtea | Izenburua | Pertsonaia | Oharrak |
| 2007 | Google Current | Correspondent | |
| 2009 | Reality Hell | Steve | Kapitulua: "Sierra" |
| 2011 | Happy Endings | Keith | Kapitulua: "Lying Around" |
| 2011 | LoveFinder | Steve | Telebista fima |
| 2012 | Best Friends Forever | Rav Stark | 6 kapitulu |
| 2012 | Mental Cases | "Doctor" Schneider | Telebistarako laburmetraia |
| 2013 | Save Me | Pete Dennings | 7 kapitulu |
| 2014 | Things You Shouldn't Say Past Midnight | Ben | 5 kapitulu |
| 2014 | Mental Cases | Dr. Cheng | 5 kapitulu Telebistarako sail laburra |
| 2014-2017 | You're the Worst | Ty Wyland | 6 kapitulu |
| 2014-2017 | Broad City | Jeremy Santos | 13 kapitulu |
| 2015 | Chasing Life | Aaron Phillips | 5 kapitulu |
| 2015 | Gigi Does It | Travis | Kapitulua: "Whine" |
| 2015 | Sharing | Todd | Telebistarako filma |
| 2017 | Imaginary Mary | Ben | 9 kapitulu |
| 2018 | All About the Washingtons | Curtis Keller | Kapitulua: "U Can't Crash This" |
| 2019-2020 | Lucifer | Anders Brody | 2 kapitulu |
| 2019 | Soundtrack | Jake | 2 kapitulu |

## Erreferentziak

* ↑ https://www.tvovermind.com/five-things-didnt-know-stephen-schneider/
* ↑ https://18doors.org/hollywood_now_jessica_biels_surprise_discovery_stephen_schneiders_new_role_plus_baby_news/

## Kanpo estekak

* (Ingelesez):Stephen Schneider IMDb webgunean.
* Datuak: Q39078984
# Stephen Smale

Stephen Smale (Flint, Michigan, 1930eko uztailaren 15a) estatubatuar matematikaria da. Michigango Unibertsitatean ikasi zuen, eta doktoregoa Ann Arborren eta R. Botten zuzendaritzapean egin zuen. 1957an aurkeztu zuen tesia. 1956tik 1958ra, Chicagoko Unibertsitatean aritu zen, eta, hurrengo urteetan, Princetoneko Ikerketa Aurreratuetako Institutuan eta Rio de Janeiroko Matematika Huts eta Aplikatuetako Institutuan, beka bati esker. 1960an, Berkeleyko Kaliforniako Unibertsitateko irakasle laguntzaile izendatu zuten. 1995ean, postu hura utzita, Hong Kong Hiriko Unibertsitatera joan zen. Moskuko Matematikarien Nazioarteko Kongresuan (1966) Fields domina eman zioten. Poincaréren aieruan eta sistema dinamikoetan egin zituen Smalek ekarpenik garrantzitsuenak. Hala ere, 1970eko hamarkadan, ekonomia aztertzen hasi zen, topologia eta dinamika erabiliz. Gaur egun, ordenagailuen zientzia teorikoa aztertzen ari da. Horretarako, Turingen makinak eta zenbakizko analisia erabili ditu. Fields dominaz gainera, Geometriako Veblen saria jaso zuen 1966an Amerikako Elkarte Matematikoaren eskutik. 2007an, Matematikako Wolf saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315394
* Multimedia: Stephen Smale / Q315394
# Stephen Van Rensselaer etxea

Stephen Van Rensselaer etxea New Yorken dagoen eraikin historikoa da. 1963tik Ameriketako Estatu Batuetako Gune Historikoen Erregistroan sartuta dago.

## Kokapena

Manhattango Little Italy auzoan dago, 149 Mulberry streten.

## Kanpo estekak

* Datuak: Q11680577
* Multimedia: Stephen Van Rensselaer House / Q11680577
# Stephen Oppenheimer

Stephen Oppenheimer ingeles genetikari eta idazle bat da. Oxfordeko Unibertsitateko Green College-ko kidea ere bada. Gaur egun Britainiar eta irlandarren euskal jatorriaren teoriaren bultzatzaile nagusienetako bat da.

## Bibliografia

* The Origins of the British - A Genetic Detective Story. 2006, Constable and Robinson. ISBN 1-84529-158-1.
* Out of Eden. 2004, Constable and Robinson ISBN 1-84119-894-3 (Erresuma Batuan, Carroll & Graf argitaletxeak The Real Eve izenburupean argitaratua, ISBN 0-7867-1334-8)
* Eden in the East. 1999, Phoenix (Orion) ISBN 0-7538-0679-7

## Ikus gainera

* Europako historia genetikoa
* Britainiar eta irlandarren euskal jatorriaren teoria
* Euskal substratuaren teoria
* Datuak: Q1367045
# Stephen Williams

Stephen Williams (Aberystwyth, 1996ko ekainaren 9a), Galesko txirrindularia da.

## Palmaresa

2017
* 2. Ardenetako Gezian
2018
* Isard Itzulia eta bi etapa
* 5. Giro Next Genean eta etapa bat
2021
* CRO Race eta etapa bat
2022
* Suitzako Itzuliko etapa bat
2023
* Arctic Race eta etapa bat
* 3. Erresuma Batuko errepide txirrindularitzako txapelketan
* 8. Eschborn-Frankfurten
2024
* Down Under Tourra eta etapa bat
* Flèche Wallonne
* Britainia Handiko Itzulia eta bi etapa

## Sailkapen orokorra Itzuli Handietan

| Itzuli Handia | 2020 | 2021 | 2022 | 2023 | 2024 |
| Italiako Giroa | — | — | — | 93. | — |
| Frantziako Tourra | — | — | — | — | 73. |
| Espainiako Vuelta | UT | — | — | — | — |
—: ez zuen parte hartu
UT: utzi, ez zuen amaitu

## Kanpo estekak

* Stephen Williams - ProCyclingStats
* Stephen Williams - FirstCycling.com
* Datuak: Q21899385
* Multimedia: Stephen Williams (cyclist) / Q21899385